**ПРАТЕНИЧКО ПРАШАЊЕ**

од пратеникот Тито Петковски поставено на 77-та седница

на Собранието на Република Македонија одржана

на 5 ноември 2009 година

Пратеничкото прашање гласи:

Дали се согласувате со начинот на кој, барем денес и вчера во печатот беше изнесено, да се повикуваат на информативни разговори во Министерство за внатрешни работи интелектуалци, колумнисти кои јавно не се согласуваат со некои политики на Владата. Поточно денес на еден универзитетски професор за превод на книга што се случил пред три години во денешниот печат има дека е повикан на информативен разговор, пораката до јавноста е сосема јасна.

Значи, сакам да прашам дали се согласувате со праксата интелектуалци луѓе кои пишуваат колумни и јавно не се согласуваат со некои владини политики да бидат повикувани на информативен разговор. Ако се согласувате дали навистина можете јавно да ни кажете која е пораката со таквиот стил на работа и со таквиот начин на работа. Дали да се замолчат луѓето тие што не се согласуваат со политиката на Владата да не им падне на памет повеќе да пишуваат такви работи или навистина го спроведувате словото на законот.

Дали ме слушнавте?

На крајот, дали се согласувате со таквиот начин на работа, бидејќи станува збор за ваш министер и која е пораката што се праќа ако интелектуалци се повикуваат на информативни разговори само заради тоа што пишуваат дека не се согласуваат со политиката на Владата

Најнапред, јас побарав одговор од премиерот дали се согласува со таква пракса, но бидејќи не добив одговор, еве ќе прашам како подпрашање дали навистина госпоѓо министер сметате дека повикувањето на информативни разговори за истиот случај мислиме што го реков. И јас мислам за истиот случај.

Дали мислите дека тоа не е сериозно предупредување до сите што ќе се дрзнат да напишат нешто против владината политика и дали мислите дека повикувањето на информативни разговори во просториите на полицијата не е сериозна закана и на елементарните човекови права.